ఐటి దిగ్గజం టిసిఎస్ షేర్ల బైబ్యాక్ ఈ నెల 18 నుంచి ప్రారంభమవుతుంది. దేశీ క్యాపిటల్ మార్కెట్ చరిత్రలోనే అతిపెద్ద షేర్ల బైబ్యాక్ను టిసిఎస్ 16,000 కోట్ల రూపాయలతో ప్రతిపాదించిన విషయం తెలిసిందే. గత నెలలోనే ఈ ప్రతిపాదనకు వాటాదారుల అనుమతి కూడా లభించింది. షేర్ల బై బ్యాక్ 18న ప్రారంభమై 31న ముగుస్తుందని టిసిఎస్ తెలిపింది. మార్కెట్ పరిస్థితి మందకొడిగా ఉన్నప్పుడు షేర్ల ధరను పతనం కాకుండా నిలబెట్టేందుకు మిగులు నిధులున్న సంస్థలు షేర్ల బైబ్యాక్ చేపడుతుంటాయి. దీనివల్ల  షేరు ఇపిఎస్ విలువ గణనీయంగా పెరుగుతుంది. రిజర్వ్ నిధుల దండిగా ఉన్న కంపెనీలపై షేర్ల బైబ్యాక్ చేపట్టాలని లేదా డివిడెండ్ మొత్తాన్ని పెంచాలని ఒత్తిడి వసున్న విషయం తెలిసిందే. టిసిఎస్ పద్దు పుస్తకాల్లో  దాదాపు 43,000 కోట్ల రూపాయల మేర నగదు నిల్వలున్నాయి. ఇన్వెస్టర్ల ఒత్తిడి వల్ల అంతర్జాతీయ ఐటి సంస్థ కాగ్నిజెంట్ కూడా షేర్ల బైబ్యాక్ అమోదించింది. కొద్ది రోజుల క్రితమే ఇన్ఫోసిస్ కూడా  షేర్ల బైబ్యాక్ లేదా డివిడెండ్ల ద్వారా ఇన్వెస్టర్లకు 13,000 కోట్ల రూపాయలు ముట్టజెప్పనున్నట్టు ప్రకటించింది.
aiti diggajam tcs sherla biback ee nela 18 nunchi praarambhamavutundi. deshee capital market charitralone atipedda sherla baibyaaknu tcs 16,000 kotla roopaayalatho pratipaadinchina vishayam telisinde. gatha nelalone ee pratipaadanaku vaataadaarula anumati kuudaa labhinchindi. sherla bai byak 18na praarambhamai 31na mugustundani tcs telipindi. market paristhiti mandakodigaa unnappudu sherla dharanu patanam kakunda nilabettenduku migulu nidhulunna samsthalu sherla biback chepadutuntayi. deenivalla  sheru eps viluva gananeeyamgaa perugutundi. rizerv nidhula dandigaa unna companylapai sherla biback chepattalani leda dividend mottaanni penchaalani ottidi vasunna vishayam telisinde. tcs paddu pustakaallo  daadaapu 43,000 kotla roopaayala mera nagadu nilvalunnaayi. investerla ottidi valla antarjaatiiya aiti samstha cognigent kuudaa sherla biback amodinchindi. koddi rojula kritame infosis kuudaa  sherla biback leda dividendla dwara investerlaku 13,000 kotla roopaayalu muttajeppanunnattu prakatinchindi.